**Braden Christoffer** (s. 2. elokuuta 1994 Sherwood Park, Alberta, Kanada) on kanadalainen jääkiekkoilija. Hän on pelipaikaltaan keskushyökkääjä, mutta Christoffer osaa pelata myös laidassa.

Ura
---

Christoffer aloitti jääkiekkoilun kotikaupungissaan Albertan Sherwood Parkissa. Kauden 2010–2011 hän pelasi B-nuorten AMHL-juniorisarjaa Sherwood Park Kingsissa ja kauden 2011–2012 AJHL-junioriliigaa Sherwood Park Crusadersissa. Kaudeksi 2012–2013 Christoffer siirtyi varaamattomana pelaajana WHL-junioriliigan Regina Patsiin. Kaudella 2013–2014 hän voitti joukkueen sisäisen jäähypörssin 130 minuutillaan. Kaudella 2014–2015 Christoffer toimi Patsin kapteenina. Hän oli tehoilla 26+33=59 joukkueen toiseksi paras pistemies Adam Brooksin jälkeen. Christoffer sijoittui myös 147 minuutillaan koko WHL:n jäähypörssissä toiseksi edellään vain Victoria Royalsia ja Calgary Hitmenia edustanut Keegan Kanzig. Pudotuspeleissä hän oli tehoilla 2+6=8 Patsin paras syöttäjä ja hän jakoi joukkueen sisäisen pistepörssin voiton Colby Williamsin kanssa.

Toukokuussa 2015 Christoffer teki vuoden mittaisen sopimuksen AHL-joukkue Bakersfield Condorsin kanssa. Samana syksynä NHL-varaamaton Christoffer osallistui Edmonton Oilersin harjoitusleirille. Lokakuussa hän teki seuran kanssa kolmivuotisen NHL-tulokassopimuksen. Samana päivänä Christoffer lähetettiin Condorsin vahvuuteen. Hän pelasi kaudella 2015–2016 AHL:ssä 33 runkosarjaottelua tehopistein 1+4=5. Christoffer pelasi ison osan kaudestaan myös ECHL-joukkue Norfolk Admiralsissa tehden 24 runkosarjaottelussa tehot 13+5=18. Kauden 2016–2017 hän pelasi kokonaan Condorsissa tehden 49 runkosarjaottelussa tehot 5+3=8. Myös kauden 2017–2917 Christoffer pelasi siellä tehden liigan yhden kauden piste-ennätyksensä tehoilla 6+9=15.

Kesäkuussa 2018 Christoffer teki Bakersfield Condorsin kanssa vuoden mittaisen AHL-sopimuksen. Hän osallistui samana syksynä jälleen myös Edmonton Oilersin NHL-harjoitusleirille.

Christoffer siirtyi kaudeksi 2019–2020 vuoden mittaisella sopimuksella Norjan GET-ligaenissa pelanneen Stjernen Hockeyn riveihin. Hän nousi joukkueen varakapteeniksi. Christoffer oli tehoilla 25+23=48 Stjernenin paras maalintekijä ja toiseksi paras pistemies Daniel Ciampinin jälkeen. Hän sijoittui koko liigan maalipörssissä toiseksi edellään vain Lillehammer IK:n Stephan Vigier sekä jakoi pistepörssin kahdeksannen sijan Storhamar Ishockeyn Tony Cameranesin ja Vålerenga IF:n Tobias Lindströmin kanssa. Christoffer sijoittui myös jäähypörssissä kolmanneksi 131 minuutillaan. Kaudeksi 2020–2021 hän siirtyi yhdessä ketjukaverinsa Daniel Ciampinin kanssa vuoden mittaisilla sopimuksilla monikansallisen ICE Hockey Leaguen itävaltalaisjoukkue HC Innsbruckiin. Christoffer nousi joukkueen varakapteeniksi. Hän oli tehoilla 19+32=51 Innsbruckin paras syöttäjä Félix Girardin kanssa ja toiseksi paras pistemies Ciampinin jälkeen. Christoffer jakoi koko ICEHL:n pistepörssin kolmannen sijan Black Wings 1992:n Brian Leblerin kanssa. Hän voitti myös koko liigan jäähypörssin 122 minuutillaan.

Kaudeksi 2021–2022 Christoffer siirtyi 1+1-vuotisella sopimuksella SM-liigajoukkue JYPiin. Hänet nimettiin joukkueen varakapteeniksi. Christoffer oli JYPin kolmanneksi paras pistemies tehoilla 12+21=33. Hän voitti myös koko SM-liigan jäähypörssin 144 minuutillaan. Maaliskuussa 2022 JYP käytti Christofferin sopimuksessa olleen option ja teki vuoden mittaisen jatkosopimuksen hänen kanssaan. Jo saman vuoden marraskuussa Christoffer teki seuran kanssa vuoden mittaisen jatkosopimuksen kevääseen 2024 saakka.

Christoffer jakoi kaudella 2022–2023 12 osumallaan JYPin sisäisen maalipörssin kolmannen sijan Jerry Turkulaisen, Juuso Puustisen ja Joakim Kemellin kanssa. Hän sijoittui 103 minuutillaan koko SM-liigan jäähypörssissä toiseksi edellään vain HPK:n Eetu Liukas. Kaudella 2023–2024 Christoffer sijoittui 96 minuutillaan jäähypörssissä toiseksi Sportin Zack Hayesin jälkeen. Kauden jälkeen maaliskuussa 2024 JYP vahvisti, että hän ei jatka joukkueessa.

Pelityyli
---------

JYPin urheilutoimenjohtaja Mikko Viitanen kommentoi Christofferia hänen siirtonsa yhteydessä toukokuussa 2021:

> »Christoffer tuo joukkueeseemme ison annoksen ammattilaisjääkiekkoilijan luonnetta ja johtajuutta, sekä kilpailua tuloksentekoketjujen keskikaistalle. Christoffer pelaa periksiantamatonta jääkiekkoa aggressiivisella otteella ja hän omaa myös kiekollista tuloksentekokykyä hyökkäyssuuntaan.» 
> 
>

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | Sherwood Park Kings | AMHL | 33 | 7 | 14 | 21 | 114 | 13 | 1 | 4 | 5 | 10 |
| 2011–2012 | Sherwood Park Crusaders | AJHL | 48 | 10 | 14 | 24 | 158 | 2 | 0 | 0 | 0 | 4 |
| 2012–2013 | Regina Pats | WHL | 69 | 11 | 9 | 20 | 91 | – | – | – | – | – |
| 2013–2014 | Regina Pats | WHL | 61 | 13 | 22 | 35 | 130 | 4 | 0 | 1 | 1 | 14 |
| 2014–2015 | Regina Pats **(C)** | WHL | 72 | 26 | 33 | 59 | 147 | 9 | 2 | 6 | 8 | 12 |
| 2015–2016 | Bakersfield Condors | AHL | 33 | 1 | 4 | 5 | 57 | – | – | – | – | – |
|  | Norfolk Admirals | ECHL | 24 | 13 | 5 | 18 | 34 | – | – | – | – | – |
| 2016–2017 | Bakersfield Condors | AHL | 49 | 5 | 3 | 8 | 45 | – | – | – | – | – |
| 2017–2018 | Bakersfield Condors | AHL | 63 | 6 | 9 | 15 | 96 | – | – | – | – | – |
| 2018–2019 | Bakersfield Condors | AHL | 47 | 7 | 3 | 10 | 58 | 1 | 0 | 0 | 0 | 2 |
| 2019–2020 | Stjernen Hockey **(A)** | Norja | 44 | 25 | 23 | 48 | 131 | – | – | – | – | – |
| 2020–2021 | HC Innsbruck **(A)** | ICEHL | 46 | 19 | 32 | 51 | 122 | – | – | – | – | – |
| 2021–2022 | JYP **(A)** | SM-liiga | 57 | 12 | 21 | 33 | 144 | – | – | – | – | – |
| 2022–2023 | JYP | SM-liiga | 51 | 12 | 19 | 31 | 103 | – | – | – | – | – |
| 2023–2024 | JYP | SM-liiga | 46 | 6 | 12 | 18 | 96 | – | – | – | – | – |
| 4 kautta | yhteensä | AHL | 192 | 19 | 19 | 38 | 256 | 1 | 0 | 0 | 0 | 2 |
| 3 kautta | yhteensä | SM-liiga | 154 | 30 | 52 | 82 | 342 | – | – | – | – | – |
| 1 kausi | yhteensä | ICEHL | 46 | 19 | 32 | 51 | 122 | – | – | – | – | – |
| 1 kausi | yhteensä | Norja | 44 | 25 | 23 | 48 | 131 | – | – | – | – | – |
| 1 kausi | yhteensä | ECHL | 24 | 13 | 5 | 18 | 34 | – | – | – | – | – |

Lähteet
-------

* Braden Christoffer The Internet Hockey Databasessa (englanniksi)
* Braden Christoffer Eurohockey-sivustolla (englanniksi)
* Braden Christoffer *Elite Prospects*. Everysport Media Group AB.  (englanniksi)

### Viitteet

1. 1 2  Kiitos Robi, Christo, Reijo ja Tobbe! *instagram.com*.  14.3.2024. JYP Jyväskylä Oy. Viitattu 24.3.2024.
2. 1 2 3 4 5  Braden Christoffer *Elite Prospects*. Everysport Media Group AB.  (englanniksi)
3. ↑  Braden Christoffer The Internet Hockey Databasessa (englanniksi)
4. 1 2 3 4  Braden Christoffer Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 4.8.2021. Viitattu 4.8.2021. (englanniksi)
5. ↑  Elite Prospects - Regina Pats *eliteprospects.com*. Everysport Media Group AB. Viitattu 4.8.2021. (englanniksi)
6. ↑  Elite Prospects - WHL Stats 2014-2015 *eliteprospects.com*. Everysport Media Group AB. Viitattu 4.8.2021. (englanniksi)
7. ↑  Elite Prospects - Regina Pats *eliteprospects.com*. Everysport Media Group AB. Viitattu 4.8.2021. (englanniksi)
8. ↑  Rimmer, Christoffer, and Rankin Signed *bakersfieldcondors.com*.  27.5.2015. CONDORSTOWN, Calif.:  Bakersfield Condors. Viitattu 4.8.2021. (englanniksi)
9. ↑  2015 EDMONTON OILERS MAIN CAMP ROSTER *oilers.ice.nhl.com*. Edmonton Oilers. Viitattu 4.8.2021. (englanniksi)
10. ↑  Wescott, Chris: BLOG: Oilers ink Christoffer to ELC *nhl.com/oilers*.  7.10.2015. Edmonton Oilers. Viitattu 4.8.2021. (englanniksi)
11. ↑  CONDORS SIGN FIVE TO AHL DEALS *bakersfieldcondors.com*.  5.6.2018. CONDORSTOWN, Calif.:  Bakersfield Condors. Viitattu 4.8.2021. (englanniksi)
12. ↑  Elite Prospects - Norway Stats 2019-2020 *eliteprospects.com*. Everysport Media Group AB. Viitattu 4.8.2021. (englanniksi)
13. ↑  Haie präsentieren zwei weitere Imports! *hcinnsbruck.at*.  19.8.2020. HC TIWAG Innsbruck - die Haie e.V. Viitattu 4.8.2021. (saksaksi)
14. ↑  Elite Prospects - ICEHL Stats 2020-2021 *eliteprospects.com*. Everysport Media Group AB. Viitattu 4.8.2021. (englanniksi)
15. 1 2  Seppä, Lassi: Braden Christoffer ja Eetu Peltola JYPin haaviin *Jatkoaika.com*.  11.5.2021. Jatkoaika r.y. Viitattu 4.8.2021.
16. ↑  Seppä, Lassi: Jan Ščotkasta JYPin kapteeni ennen ensimmäistäkään Liiga-ottelua − nuori Samuel Helenius mukana kapteenistossa *Jatkoaika.com*.  1.9.2021. Jatkoaika r.y. Viitattu 5.9.2021.
17. ↑  Elite Prospects - ICEHL Stats 2020-2021 *eliteprospects.com*. Everysport Media Group AB. Viitattu 25.3.2022. (englanniksi)
18. ↑  Seppä, Lassi: Anttoni Honka ja Jerry Turkulainen ovat JYPistä lähtijöiden joukossa − Braden Christoffer ja Samuel Valkeejärvi jatkavat Jyväskylässä *Jatkoaika.com*.  25.3.2022. Jatkoaika r.y. Viitattu 25.3.2022.
19. ↑  Christoffer ja Gardiner jatkavat JYPissä *jypliiga.fi*.  25.11.2022. JYP Jyväskylä Oy. Viitattu 25.11.2022.
20. ↑  Elite Prospects - JYP *eliteprospects.com*. Everysport Media Group AB. Viitattu 27.3.2023. (englanniksi)
21. ↑  Elite Prospects - Liiga Stats 2022-2023 *eliteprospects.com*. Everysport Media Group AB. Viitattu 27.3.2023. (englanniksi)
22. ↑  Elite Prospects - Liiga Stats 2023-2024 *eliteprospects.com*. Everysport Media Group AB. Viitattu 24.3.2024. (englanniksi)